La Universitat Popular iniciarà el curs 2021-2022 amb una gran demanda i una variada proposta de cursos i tallers
16 de setembre 2021

La Universitat Popular de Sagunt, iniciarà un nou curs amb una gran demanda ciutadana. La preinscripció va finalitzar el dia 8 de setembre amb un total de 1.508 sol·licituds i va ser el dia 10 quan es va realitzar un sorteig per determinar el llistat d’alumnat en tots els cursos i tallers proposats. Els cursos més demandats enguany han sigut: estiraments musculars, balls de saló i dibuix i pintura. Com a novetats d’este any, trobem el curs ‘Treballem les emocions a través de la biodansa’.

Les matriculacions, del 15 al 24 de setembre, preferiblement es deuen fer mitjançant via telemàtica a través del següent enllaç: [https://aytosagunto.apuntate.online/pio/](https://aytosagunto.apuntate.online/pio/) No obstant això, si la persona no pot matricular-se en línia perquè no disposa de mitjans informàtics, podrà fer-ho presencialment del 15 al 24 setembre al Port de Sagunt en la Casa Municipal de Cultura (C/ Progrés, 9 ) i  del 20 al 24 a Sagunt en el Punt d’informació Educació-UP (C/Camí Real, 65). L’horari d’atenció al públic és de 8 a 13 hores i els telèfons de contacte per a Sagunt són  96 265 58 68 i 666 178 647 i el del Port de Sagunt, 96 069 90 73. 

  

El resultat de les llistes es va publicar el passat dia 13 i es poden consultar en la web de l’Ajuntament i a través dels següents enllaços: [Port de Sagunt](/es-va/ajuntament/servicios/CulturaEducacion/universitatpopular/Programaci Cursos i Tallers/00 RESULTAT DELS CURSO QUE HAN ANAT A SORTEIG PORT DE SAGUNT.pdf) i [Sagunt​](/es-va/ajuntament/servicios/CulturaEducacion/universitatpopular/Programaci Cursos i Tallers/01 RESULTAT DEL CURSOS QUE HAN ANAT A SORTEIG A SAGUNT.pdf).  

  

La regidora de la Universitat Popular, Maria Josep Soriano, ha manifestat la seua satisfacció per la gran mostra d’interès que ha tingut la ciutadania: «**Les persones que treballen per la Universitat Popular de Sagunt estem molts satisfetes del gran interès que ha demostrat la ciutadania per inscriure’s en les nostres propostes educatives i creatives. Aquest any, d’esperançat retorn a la normalitat, volem consolidar els cursos i tallers que procuren benestar i salut com la biodansa, l’arteteràpia, els estiraments musculars, el ioga i el taixí. Sense oblidar que seguim en pandèmia i per tant, continuen vigents les normes de seguretat front a la Covid-19. És un deure i un compromís ser respectuosos amb les mesures sanitàries**». Al que ha afegit: «**Per això, vull donar les gràcies especialment al professorat  de la UP que ha sabut estar a l’altura i a tot l’alumnat que ha demostrat la seua responsabilitat en les aules**».

  

L’acte d’inauguració es durà a terme el proper dia 19 d’octubre a la Casa de Cultura Capellà Pallarés de Sagunt on es comptarà amb la presència de l’autora Isabel Barceló.

![Imagen sin texto alternativo.](/media/m5woyjnt/90-c_universidad_popular_archivo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-universitat-popular-iniciara-el-curs-2021-2022-amb-una-gran-demanda-i-una-variada-proposta-de-cursos-i-tallers/ "Facebook")
*   [](http://twitter.com/share?url=https://aytosagunto.es/va/actualitat/la-universitat-popular-iniciara-el-curs-2021-2022-amb-una-gran-demanda-i-una-variada-proposta-de-cursos-i-tallers/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-popular-iniciara-el-curs-2021-2022-amb-una-gran-demanda-i-una-variada-proposta-de-cursos-i-tallers/ "Linked In")
*   [](mailto:?body=https://aytosagunto.es/va/actualitat/la-universitat-popular-iniciara-el-curs-2021-2022-amb-una-gran-demanda-i-una-variada-proposta-de-cursos-i-tallers/)